ilwasaljtaġ l-elettriku irsraħ alj tagħna; llum il-ġurnata lanqas nimmaġinaw ngħixu mingħajr ċertu kumdita essenzjali, bħal ngħidu aħna l-elettriku. Prova ta' dan ngħaddu minnu meta għal xi raġuni ikun hemm xi ħsarat fil-power station u jinqata' d-dawl. Kemm tgergir u dwejjaq jaqbduna fid-dlaml Imma din il-kumdita ma kinitx hemm minn dejjem. Sa l-1946 ħafna lokalitajiet f'Malta, fosthom ir- raħal tagħna, kienu għadhom neqsin minn ħafna faċilitajiet bżonnjużi fosthom l-elettriku. Sa l-ewwel snin tas-seklu, ir-raħal kien ikun fid-dlam ċappa bil-lejl, imbagħad fis-snin għoxrin ġew introdotti l-fanali bil-lampi tal- pitrolju. Dawn kienu jagħtu ftit wens matul il- lejl, kemm wieħed jgħid jaqtgħu ftit mid-dlam tal-lejl. Fir-raħal tagħna għal snin twal kienu nkarigati minn dawl il-fanali, is-Sur Ġanni Spiteri u is- Sur Ġużeppi Borġ, dawn ta' kull filgħaxija kienu jduru bis-sellum biex jixgħelu dawn il-lampi u kmieni filgħodu kienu jerġgħu jduruhom biex jitfuhom. Kien ikollhom bħal qasba tal-landa u din kienu jdaħħluha f'toqba li kien hemm fil-qiegħ tal-fanali u kienu jonfħu fiha u jitfu l-lampi u permezz ta' din il-qasba kienu jiffrankaw li jkollhom jitilgħu mas-sellum. Mal-ġurnata kienu jduru l-lampi u jnaddfuhom mill-mugrufun li kien ikollhom u jimlewhom bil-pitrolju għal-lejl ta' wara. Għaqda tan-Nar San Bartilmew Ħal Għargħur Sal-bidu tat-tieni gwerra nhar il-festa ta' San Bert kienu jinxtgħelu t-tazzi taż-żejt sew mal-faċċata tal- knisja kif ukoll ma' l-arkati tal-ħadid li kien u jintramaw fid-daħla ta' kull triq u sqaq. Pero l-poplu Għargħuri kien ilu żmien twil jitlob lill-awtoritajiet għad-dawl elettriku u xaqq ta' tama feġġ meta f'Settembru ta' l-1947 il-gżejjer tagħna ġew mogħtija s-self government u l-gvern ta' dak iż-żmien immexxi minn Pawlu Boffa wiegħed li jekk jerġa' jirbaħ l-elezzjoni jaqta' x-xewqa tal-Għargħurin. Infatti hekk ġara, għax it-tabib Pawlu Boffa rebaħ l-elezzjoni tal-1947 u żamm il-wiegħda tiegħu. Kien il-Hamis 6 ta' Ottubru 1949 meta nxtegħel għall-ewwel darba d-dawl elettriku fir-raħal. Dakinhar inxtegħel ukoll id-dawl elettriku fir-raħal ta' Marsaxlokk. Kien il-Prim Ministru stess, it-tabib Pawlu Boffa li xegħel id-dawl minn main switch li kien tpogga fi Triq San Bartilmew kantuniera ma Triq San Gwann, fejn illum hemm il-klabb tal-futbol. Hawnhekk nixtieq ngħalaq b'nota soċjali. Żgur nammettu li llum qiegħdin ngħixu f'estrem ieħor, komdu jien komdu kulħadd, drajna fil-ħela. Ħela ta' enerġija u ilma. Jeħtieġ li nifhmu li dawn m'humiex bla limitu f'dinja li ċkienet. Jeħtieġ naħsbu li ta' warajna għad ikollhom jaraw minn fejn ser iġibu din l-eneġija. Jaqbel li aħna ma nibqgħux egoisti imma naħsbu fil-ġenerazzjonijiet ta' għada billi nnaqqsu l-ħela kbira li qiegħdin nagħmlu fi żmienna. Għaqda tan-Nar San Bartilmew Ħal Għargħur